viin oli hästi mõnus. jäi  tunne, et elasin nädal aega kellegi teise (ühe viini üliõpilase?) elu. tagasi jõudes oli kohati kerge hämming stiilis 'kas see siin ongi minu elu?' - mõned asjad tundusid harjumatud :) et ei saagi metrooga mugavalt igale poole, et jõulutulesid on vähe...  viini kohvikutest & baaridest: café sperl oli mu lemmikkoht (isegi sealne šokolaadikook oli rohkem minu maitse kui café sacheri oma), servuses mariahilferstrassel sai hästi süüa, centimeter II paistis väga mõnus (aga oli laupäeva õhtul täis, me  ei saanud lauda). ron con soda oli väga-väga lahe kuuba kokteilibaar, muljetavaldava rummivaliku ning õige maitsega caipirinhade ja mojitodega. neljapäevasel pidulikuvõitu õhtusöögil steinschadeni heurigeris jõime ka kohalikku veini (valge oli parem kui punane), toit oli hea ja seltskond super :)  inimesed olid üldse hästi lahedad - nii viini kui ka ülejäänud euroopa omad.  ja muidugi jõuluturg! suur, ilus, kaunilt valgustatud raekoja ees. ja seal oli üks puu, mis oli üleni punaseid südamekujulisi  lampe täis :) ja apelsinipunši sai ilusast tassist ning küpsetatud kastanid soojendasid käsi...  aga ma olen endale lubanud, et ma annan tallinna jõuluturule ka võimaluse :)